U Mostaru je održan prosvjed pod nazivom ”RIP Democracy BiH” kao iskazivanje negodovanja za novoizabranog hrvatskog člana Predsjedništva BiH, Željka Komšića.
Pod vodstvom hrvatske mladeži, nekoliko tisuća prosvjednika je krenulo od Sveučilišnog kampusa te prosvjed završilo ispred Ureda hrvatskog člana Predsjedništva BiH. Ispred ureda, prosvjednici su otpjevali hercegovačku himnu, palili svijeće, te postavljali transparente pod geslom ” NOT MY PRESIDENT”.
” Drago mi je da su mladi napokon iskazali svoje nezadovoljstvo. Da smo ovako složni bili i prije, do ovoga vjerojatno ne bi ni došlo”, poručila je prosvjednica te ujedno i studentica FPMOZ-a.
Uz gomilu mladih, na prosvjed su se odazvale starije osobe te djeca različitih uzrasta. Prosvjed je protekao mirno i dostojanstveno.